**TÁJÉKOZTATÓ**

**földterület szőlő termőhelyi kataszterbe történő sorolásáról, a kataszteri besorolás módosításáról, valamint a földterület szőlő termőhelyi kataszterből történő törléséről**

1. Szőlőültetvény szőlő termőhelyi kataszterben nyilvántartott területen telepíthető. A szőlő termőhelyi kataszterbe sorolt földterületekről szőlő termőhelyi kataszter nyilvántartást a Nemzeti Élelmiszerlánc-biztonsági Hivatal (a továbbiakban: NÉBIH) vezeti.

Földterület szőlő termőhelyi kataszterbe történő sorolása, a kataszteri besorolás módosítása, valamint a földterület szőlő termőhelyi kataszterből történő törlése iránti kérelmet (a továbbiakban együtt: termőhelyi kataszteri eljárás iránti kérelem) a NÉBIH-nél lehet előterjeszteni, a termőhelyi kataszteri eljárás iránti kérelmet a NÉBIH bírálja el.

Az eljárás egyaránt vonatkozik a bor-, csemege- és alanyszőlő ültetvényekre.

2. A termőhelyi kataszteri eljárás iránti kérelem benyújtására az érintett földterület tulajdonosa(i) jogosult(ak), aki(k) személyesen vagy meghatalmazott útján járhat(nak) el.

3. A termőhelyi kataszter eljárás iránti kérelem űrlap a NÉBIH honlapján az alábbi címen érhető el: [**https://portal.nebih.gov.hu/ugyintezes/noveny/nyomtatvanyok**](https://portal.nebih.gov.hu/ugyintezes/noveny/nyomtatvanyok)

4. A termőhelyi kataszteri eljárás iránti kérelmet az elektronikus ügyintézésre köteles ügyfél, valamint az elektronikus ügyintézést önkéntesen vállaló ügyfél esetében elektronikus úton (cégkapun, ügyfélkapun keresztül) kell benyújtani a NÉBIH részére (NÉBIH hivatali kapu azonosító (KRID): 427392978).

Természetes személy ügyfél a papír alapú ügyintézés esetén a kérelmet a Nemzeti Élelmiszerlánc-biztonsági Hivatal Mezőgazdasági Genetikai Erőforrások Igazgatóságához a 1024 Budapest, Keleti Károly u. 24. (Postafiók: 1537 Budapest Pf.: 407) címre kell küldeni.

5. A kérelemhez az alábbi dokumentumokat szükséges mellékelni:

a) termőhelyi kataszterbe sorolás vagy kataszteri besorolás módosítása esetén az érintett földrajzi árujelzőt kezelő hegyközségi szervezet véleményét,

b) termőhelyi kataszterből történő törlés esetén a földterület fekvése szerint illetékes hegyközség hozzájárulását,

c) a földterület fekvése szerint illetékes települési önkormányzat jegyzőjének igazolását arról, hogy a termőhelyi kataszterbe sorolás, módosítás vagy törlés a földterületet érintő országos, kiemelt térségi, megyei területrendezési tervvel és településrendezési tervvel nem ellentétes,

d) a Magyar Agrár- és Élettudományi Egyetem Szőlészeti és Borászati Intézet (a továbbiakban: MATE SZBI) szakvéleményét

da) a földterület ökológiai szempontú minősítésének megadásával a földterület szőlő termőhelyi kataszterbe történő sorolása,

db) a kataszteri besorolás módosítása vagy

dc) a földterület szőlő termőhelyi kataszterből történő törlése tekintetében.

e) földmérő által készített változási vázrajzot a szőlő termőhelyi kataszterbe sorolható földterületről, ha a MATE SZBI szakvéleménye alapján egy adott helyrajzi számmal megjelölt földterületnek csak egy része sorolható be a szőlő termőhelyi kataszterbe.

Az a)-d) pontban írt dokumentumok nem lehetnek 1 évnél régebbiek.

A MATE SZBI szakvéleményével kapcsolatban az alábbi elérhetőségen kaphat tájékoztatást: email: [Szabo.Attila@uni-mate.hu](mailto:Szabo.Attila@uni-mate.hu); tel: 76 501 430

6. Szőlő termőhelyi kataszterbe nem sorolható be olyan terület,

a) amely a MATE SZBI által adott szakvélemény alapján a miniszteri rendelet szerinti ökológiai minősítés során 190 értékpontot nem ér el,

b) amelynek kataszterbe sorolása a területet érintő országos, kiemelt térségi vagy megyei területrendezési tervvel vagy településrendezési tervvel ellentétes,

c) amely az ingatlan-nyilvántartásban nem szántó, szőlő, gyümölcsös, kert, rét, legelő művelési ágban van nyilvántartva, vagy

d) amely tekintetében - az érintett földrajzi árujelzőt kezelő hegyközségi szervezet véleménye alapján - a kataszterbe sorolás az adott földrajzi árujelző hírnevét veszélyeztetheti.

7. A NÉBIH a termőhelyi kataszteri eljárás iránti kérelem tárgyában hozott döntését – az ügyfél mellett – közli

*a)*a földterület fekvése szerint illetékes

*aa)*hegybíróval,

*ab)*települési önkormányzat jegyzőjével,

*b)*a MATE SZBI-vel, valamint

*c)*a Balaton Kiemelt Üdülőkörzethez tartozó település esetén az elsőfokú építésügyi hatósággal.

A NÉBIH döntését, annak véglegessé válását követően, megküldi

*a)*az ingatlanügyi hatóságnak, a szőlő termőhelyi kataszterbe sorolás jogi jellegnek az ingatlan-nyilvántartásról szóló 1997. évi CXLI. törvény 5. § (8) bekezdésében foglaltak szerint történő bejegyzése vagy törlése, valamint

*b)*a Nemzeti Földügyi Központnak (a továbbiakban: NFK), a termőhelyi fedvény módosítása érdekében.

8. A termőhelyi kataszteri eljárást kezdeményező ügyfélnek a *NÉBIH eljárásáért* az alábbi mértékű *igazgatási szolgáltatási díjat kell fizetnie*:

- 1-5 érintett helyrajzi szám esetén 18.500 Ft

- 6 és annál több érintett helyrajzi szám esetén 25.000 Ft.

9. Vonatkozó jogszabályok:

- a szőlészetről és borászatról szóló 2020. évi CLXIII. törvény

- a szőlő-bor ágazatban folytatott hatósági eljárásokról és teljesítendő adatszolgáltatási kötelezettségekről szóló 435/2021. (VII. 16.) Korm. rendelet

- a szőlő- és bortermelés részletes szabályairól szóló 26/2021. (VII. 29.) AM rendelet

- a Nemzeti Élelmiszerlánc-biztonsági Hivatal, valamint a megyei kormányhivatalok mezőgazdasági szakigazgatási szervei előtt kezdeményezett eljárásokban fizetendő igazgatási szolgáltatási díjak mértékéről, valamint az igazgatási szolgáltatási díj fizetésének szabályairól szóló 63/2012. (VII. 2.) VM rendelet

- az általános közigazgatási rendtartásról szóló 2016. évi CL. törvény.

10. Amennyiben az üggyel, az eljárással kapcsolatban további kérdésük van, munkatársainkat az alábbi elérhetőségeken kereshetik:

NÉBIH - +36 1 336 9160